section_heading: Životopis
paragraph_text: Moriteru Ueshiba je rođen 2. travnja 1951. godine u Tokyu, Japan. Odrastao je uz svog djeda Moriheija Ueshibu, utemeljitelja aikida, i svoga oca, drugog po redu doshua Kisshomarua Ueshibu. Svoje prvo vježbanje aikida je započeo u prvom razredu osnovne škole. Stariji ga nisu prisiljavali na vježbanje, nego je to činio kada je htio. Tek za vrijeme srednje škole počeo je ozbiljno vježbati. Cilj mu je bio postati aikido nasljednik svog oca i nastaviti kretanje djedovim putem.